Njemačka poslala rakete tipa patriot i višecjevne raketne bacače Izraelu. 12/2/03 - 2003-02-12
Rakete je, kako se navodi, posudila njemačka vojska, dok je Izrael pojačao pripreme za mogući raketni napad od Iraka.
Američka ambasada u Izraelu je saopćila da će krajem nedjelje započeti evakuaciju osoblja koje nije neophodno i obitelji diplomata. Glasnogovornik japanske ambasade je rekao da je i ta ambasada savjetovala obiteljima diplomatskog osoblja da napuste zemlju. State deparmtent je krajem prošle nedjelje, navodeći povećanu zabrinutost za sigurnost, odlučio da članovima obitelji diplomata i osoblju koje nije neophodno u Izraelu, Siriji, Jordanu i Libanu ponudi besplatne letove kući, što je potez poznat kao autoriziran odlazak. U saopćenju se kaže da to ne znači da je rat s Irakom neizbježan ili da predstoji, ali da su Sjedinjene dražave poduzele slične korake prije Zaljevskog rata 1991. Njemački brod Brake je Izraelu donio dva višeraketna bacača tipa patriot, zajedno s raketama, u slučaju rata s Irakom, iako se Njemačka pridružila Francuskoj i Belgiji na blokiranju NATO saveza za pripreme za odbranu Turske u slučaju sukoba u Iraku. Rakete su dopremljene u nedjleju navečer, dok su Izraelci požurili da nabave gas maske i protuotrove. U saopćenju ministarstva odbrane se kaže da će raketni bacači biti raspoređeni na lokacije u centralnom dijelu Izraela koje odredi izraelska vojska. Izraelski zvaničnici procjenjuju da će Sjedinjene države započeti napad na Irak krajem februara ili početkom marta, neposredno nakon što šef inspektorskog tima UN-a Hans Blix podnese još jedan izvještaj Vijeću sigurnosti. Izrael je napadnut iračkim raketama tipa scud tokom Zaljevskog rata 1991 i svoje oružane snage sada priprema za mogući napad iračkih raketa naoružanih hemijskim i biološkim bojevim glavama. Izraelski zvaničnici međutim kažu da smatraju da je vjerovatnoća iračkog napada na Izrael veoma mala.